**Likumprojekta "Grozījumi Valsts un pašvaldību institūciju amatpersonu un darbinieku atlīdzības likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Valsts un pašvaldību institūciju amatpersonu un darbinieku atlīdzības likumā" (turpmāk – likumprojekts) izstrādāts Satversmes tiesas neatkarības nodrošināšanai un Satversmes tiesas tiesneša statusa nostiprināšanai, kā arī Datu valsts inspekcijas (turpmāk – inspekcija) direktora algas noteikšanai.Izstrādātie grozījumi paredz nodrošināt Satversmes tiesas priekšsēdētāja tiesības noteikt Satversmes tiesas darbinieku un amatpersonu mēnešalgu saskaņā ar Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 11. pantā noteikto, kā arī izslēgt no Atlīdzības likuma normas, kas ierobežo Satversmes tiesas priekšsēdētāja tiesības noteikt Satversmes tiesas darbinieku un amatpersonu mēnešalgu.Tāpat saskaņā ar Fizisko personu datu apstrādes likuma (turpmāk – Datu likums) pārejas noteikumu 3. punktu līdz šā likuma spēkā stāšanās dienai ieceltais inspekcijas direktors pilda inspekcijas direktora funkcijas ne ilgāk kā līdz 2019. gada 31. decembrim. Pašreiz mēnešalgu inspekcijas direktoram nosaka tieslietu ministrs, kas var ietekmēt inspekcijas neatkarību. Likumprojekts paredz inspekcijas direktora mēnešalgu noteikt Atlīdzības likumā. Likumprojekts stāsies spēkā vienlaikus ar likumprojekta "Par valsts budžetu 2020. gadam" spēkā stāšanos. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. un 175.7. pasākums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. pasākums paredz apzināt un izstrādāt nepieciešamos normatīvos aktu projektus, lai stiprinātu Satversmes tiesas neatkarību jautājumos:1) par Satversmes tiesas tiesneša statusam nepieciešamajām garantijām pēc amata termiņa beigām;2) par Satversmes tiesas administratīvo pārvaldību un Satversmes tiesas budžeta garantijām.Lai minēto sasniegtu, ir izstrādāts likumprojekts un saistītais noteikumu projekts "Grozījumi Ministru kabineta 2010. gada 30. novembra noteikumos Nr. 1075 "Valsts un pašvaldību institūciju amatu katalogs".Satversmes tiesas likuma 40. panta pirmā un trešā daļa noteic, ka Satversmes tiesas priekšsēdētājs budžeta ietvaros nosaka Satversmes tiesas iekšējo struktūru, amatpersonu un darbinieku amatu sarakstu, kā arī amatpersonu, kas nodrošina tiesas administratīvo darbu (lietvedības organizēšana, personālvadība, finanšu vadība, materiāltehniskais nodrošinājums u.tml.) un atbild par to. Satversmes tiesas amatpersonu un darbinieku atlīdzību (piemēram, mēnešalgu, piemaksas, sociālās garantijas) nosaka atbilstoši [Atlīdzības likumam](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums). Satversmes tiesas neatkarības nodrošināšanai ir būtiska tiesība pašai Satversmes tiesai noteikt tās darbinieku atalgojumu. Satversmes tiesas likuma 40. panta pirmā daļa to neaizliedz, savukārt Atlīdzības likuma normas to ierobežo. Likumprojekts "Grozījumi Valsts un pašvaldību institūciju amatpersonu un darbinieku atlīdzības likumā" (turpmāk – likumprojekts) nodrošinās Satversmes tiesas priekšsēdētāja tiesības noteikt Satversmes tiesas darbinieku un amatpersonu mēnešalgu saskaņā ar Atlīdzības likuma 11. pantā noteikto. Vienlaikus likumprojekts izslēdz no Atlīdzības likuma normas, kas ierobežo Satversmes tiesas priekšsēdētāja tiesības noteikt Satversmes tiesas darbinieku un amatpersonu mēnešalgu, proti, no Atlīdzības likuma tiek paredzēts izslēgt 1. pielikuma 53.2. punktu un 2. pielikuma 80. punktu.Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 175.7. pasākums paredz stiprināt inspekcijas kapacitāti, lai nodrošinātu no Vispārējās datu aizsardzības regulas un Policijas direktīvas izrietošo prasību pilnvērtīgu nodrošināšanu.Atlīdzības likuma 7.1 panta pirmā daļa noteic, ka valsts tiešās pārvaldes iestāžu amatpersonu (darbinieku) mēnešalgas apmēru un tās noteikšanas kārtību, ņemot vērā amatam atbilstošo mēnešalgu grupu, reglamentē Ministru kabinets. Uz minētā deleģējuma pamata izdoto Ministru kabineta 2013. gada 29. janvāra noteikumu Nr. 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" (turpmāk – noteikumi Nr. 66) 10. punkts paredz, ka iestādes vadītājam mēnešalgu nosaka ministrs (..).Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 52. panta 1. un 2. punkts noteic, ka katra uzraudzības iestāde rīkojas pilnīgi neatkarīgi, pildot savus uzdevumus un īstenojot savas pilnvaras saskaņā ar šo regulu. Katras uzraudzības iestādes loceklis vai locekļi, pildot uzdevumus un īstenojot pilnvaras saskaņā ar šo regulu, ir brīvi no ārējas – tiešas vai netiešas – ietekmes un ne no viena nelūdz un nepieņem norādījumus.Atbilstoši Datu likuma 3. panta pirmajai daļai inspekcija ir Ministru kabineta pārraudzībā esoša tiešās pārvaldes iestāde, kas ir datu uzraudzības iestāde Datu regulas izpratnē un pilda Datu regulā un šajā likumā noteiktos uzdevumus datu apstrādes jomā.Datu likuma 3. panta piektajā daļā noteikts, ka Ministru kabinets institucionālo pārraudzību pār inspekciju īsteno ar tieslietu ministra starpniecību. Pārraudzība neattiecas uz inspekcijai noteikto uzdevumu un tiesību īstenošanu, kā arī inspekcijas iekšējās organizācijas jautājumiem, tostarp iekšējo normatīvo aktu izdošanu, uzziņas sagatavošanu un lēmumiem, kuri attiecas uz inspekcijā nodarbinātajiem (piemēram, lēmumiem par nodarbināto pieņemšanu un atbrīvošanu no amata, pārcelšanu un tās saskaņošanu, nosūtīšanu komandējumā, disciplinārlietu ierosināšanu, izskatīšanu un disciplinārsodu piemērošanu). Savukārt minētā likuma 6. panta sestā daļa noteic, ka uz inspekcijas direktoru neattiecas citos normatīvajos aktos noteiktais par iestādes vadītāja darbības un tās rezultātu novērtēšanu, atstādināšanu un disciplināro atbildību, kā arī citas inspekcijas direktora neatkarību ierobežojošas tiesību normas.Ievērojot minēto normatīvo regulējumu, mēnešalgas noteikšana inspekcijas direktoram ir tieslietu ministra pienākums.Izvērtējot minētā regulējuma atbilstību Datu regulas prasībām, konstatējams, ka tieslietu ministra pilnvaras noteikt mēnešalgu inspekcijas direktoram var tikt vērtētas kā netieša ietekme uz inspekcijas direktoru, kas var apdraudēt inspekcijas neatkarību. Turklāt noteikumu Nr. 66 7.2. apakšpunkts paredz mēnešalgu noteikt, ņemot vērā amatpersonas (darbinieka) darba izpildes novērtējumu atbilstoši normatīvajiem aktiem par valsts tiešās pārvaldes iestādēs nodarbināto darba izpildes novērtēšanas kārtību. Tā kā uz inspekcijas direktoru neattiecas citos normatīvajos aktos noteiktais par iestādes vadītāja darbības un tās rezultātu novērtēšanu, noteikumu Nr. 66 normas nav attiecināmas uz inspekcijas direktoru. Līdz ar to veidojas situācija, ka nav objektīvu kritēriju, pēc kuriem mēnešalgu noteikt, kas vēl vairāk var skart iestādes neatkarības garantijas. Tātad inspekcija ir tiešās pārvaldes iestāde ar ļoti specifisku kompetenci. Proti, atbilstoši normatīvajos aktos noteiktajam, tā ir īpaši pilnvarota iestāde, kuras mērķis ir aizsargāt cilvēka pamattiesības un pamatbrīvības datu aizsardzības jomā. Inspekcijas ekskluzīvā kompetencē nodoto uzdevumu raksturs nosaka nepieciešamību tās darbībā ievērot neitralitāti un objektivitāti. Inspekcijas direktoram ir būtisks lēmumu pieņemšanas patstāvības princips. Lai garantētu inspekcijas direktora brīvību no tiešas vai netiešas ārējas ietekmes, ir nepieciešams normatīvi skaidri un nepārprotami noteikt inspekcijas direktora mēnešalgas apmēru. Ņemot vērā atšķirīgo inspekcijas direktora iecelšanas kārtību (inspekcijas direktoru pēc Ministru kabineta izveidotas komisijas ieteikuma uz pieciem gadiem amatā ieceļ Ministru kabinets), lai saglabātu Atlīdzības likumā ietverto strukturāli loģisko uzbūvi, inspekcijas direktora mēnešalga ir noteikta Atlīdzības likuma 13.7pantā. Atlīdzības likuma 13.7pants pašreiz paredz inspekcijas amatpersonu (darbinieku) mēnešalgu. Lai stiprinātu inspekcijas institucionālās pārraudzības modeli, funkcionālo kapacitāti, ņemot vērā inspekcijas direktora neatkarību un amatam nepieciešamās prasmes un atbildību, kā arī lai direktora alga būtu samērojama ar citu neatkarīgu iestāžu vadītāju atalgojumu, inspekcijas direktoram mēnešalgu nosaka, bāzes mēnešalgas apmēram (Atlīdzības likuma 4. panta otrā daļa) piemērojot koeficientu 4,05. Inspekcijas darba apjoms ir ievērojami pieaudzis kopš Datu regulas tiešas piemērošanas uzsākšanas 2018. gada 25. maijā. Datu regula paredz plašākas datu subjekta tiesības, un attiecīgi uzraudzības iestādes pienākumus. Papildus Datu regulā paredzētajiem sankciju veidiem inspekcija piemēro arī Administratīvā procesa likumu un administratīvo pārkāpumu procesu. Vienlaikus ar sabiedrības informētību par Datu regulu ir pieaudzis inspekcijas skaidrojošais darbs sabiedrībai, kā arī ir jānodrošina efektīva sabiedrisko attiecību komunikācija. Inspekcijā ir pieaudzis darba apjoms arī saistībā ar vienas pieturas aģentūras principa ieviešanu, ievērojot Datu regulā noteikto konsekvences mehānismu. Atbilstoši Datu likuma 4. panta pirmās daļas 5. punktam inspekcija atbilstoši savai kompetencei sniedz Saeimai, Ministru kabinetam, pašvaldībām un citām iestādēm ieteikumus attiecībā uz tiesību aktu izdošanu vai grozīšanu, kā arī piedalās normatīvo aktu un attīstības plānošanas dokumentu projektu izstrādē un sniedz viedokli par citu institūciju sagatavotajiem normatīvo aktu un attīstības plānošanas dokumentu projektiem.2019. gada 5. augustā stājās spēkā likums "Par fizisko personu datu apstrādi kriminālprocesā un administratīvā pārkāpuma procesā", attiecīgi papildus Datu regulas ieviešanai inspekcijas un inspekcijas direktora darba apjoms un atbildība ir ievērojami pieaugusi. Minētais likums ir izstrādāts, lai pilnībā transponētu Eiropas Parlamenta un Padomes 2016. gada 27. aprīļa direktīvas (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes pamatlēmumu 2008/977/TI prasības.Saskaņā ar likumprojektu inspekcija veic tā piemērošanas uzraudzību. Likumprojekts arī paredz datu subjekta tiesības iesniegt sūdzību uzraudzības iestādē, pārziņa un apstrādātāja sadarbību ar inspekciju, inspekcijas pienākumu sniedz viedokli par personas datu apstrādi utt. Šobrīd Atlīdzības likuma 13.7pants inspekcijas amatpersonu (darbinieku) bāzes mēnešalgas apmēram paredz piemērot koeficientu līdz 4,05. Zemāka koeficienta piemērošana iestādes vadītājam, nekā tās amatpersonām un darbiniekiem, nebūtu korekta no iestādes iekšējā mikroklimata viedokļa, kā arī sabiedrībā mazinātu iestādes direktora prestižu.Piedāvātais risinājums paredz nodrošināt konkurētspējīgu un amata prasībām atbilstošu atlīdzību, kas būtu līdzvērtīga līdzīgu amatu atlīdzībai citos varas atzaros, tādējādi stiprinot inspekcijas kapacitāti atbilstoši Datu regulā un likumā "Par fizisko personu datu apstrādi kriminālprocesā un administratīvā pārkāpuma procesā" noteiktajam. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Valsts kanceleja, Finanšu ministrija, Augstākā tiesa, Satversmes tiesas eksperts, inspekcija. |
| 4. | Cita informācija | Nav |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attieksies uz Satversmes tiesu, Satversmes tiesas darbiniekiem un amatpersonām un inspekcijas direktoru. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 012 617 | 0 | 2 175 901 | 0 | 2 122 895 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk. | 2 012 617 | 0 | 2 175 901 | 0 | 2 122 895 | 0 | 0 |
| Satversmes tiesa | 1 504 410 | 0 | 1 664 490 | 0 | 1 688 324 | 0 | 0 |
| Tieslietu ministrija | 508 207 | 0 | 511 411 | 0 | 434 571 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 012 617 | 0 | 2 175 901 | 507 295 | 2 122 895 | 507 295 | 507 295 |
| 2.1. valsts pamatbudžets, t.sk. | 2 012 617 | 0 | 2 175 901 | 507 295 | 2 122 895 | 507 295 | 507 295 |
| Satversmes tiesa | 1 504 410 | 0 | 1 664 490 | 489 769 | 1 688 324 | 489 769 | 489 769 |
| Tieslietu ministrija | 508 207 | 0 | 511 411 | 17 526 | 434 571 | 17 526 | 17 526 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -507 295 | 0 | -507 295 | -507 295 |
| 3.1. valsts pamatbudžets | 0 | 0 | 0 | -507 295 | 0 | -507 295 | -507 295 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -507 295 | X | -507 295 | -507 295 |
| 5.1. valsts pamatbudžets | 0 | -507 295 | -507 295 | -507 295 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Satversmes tiesa**Atbilstoši Ministru kabineta 2019. gada 20. augusta sēdē apstiprinātajiem Satversmes tiesas bāzes izdevumiem (protokols Nr. 35 23§), izdevumi atlīdzībai plānoti 2020. gadā 1 664 490 *euro* apmērā, 2021. un 2022. gadā 1 688 324 *euro* apmērā. Lai nodrošinātuSatversmes tiesas darbinieku atlīdzības palielinājumu papildu nepieciešams finansējums **2020. gadā un turpmākajos gados** **489 769 *euro*** apmērā(detalizēts aprēķins pielikumā).**Tieslietu ministrija**Atbilstoši Ministru kabineta 2019. gada 20. augusta sēdē apstiprinātajiem Tieslietu ministrijas bāzes izdevumiem (protokols Nr. 35 23§), valsts budžeta apakšprogrammā 09.02.00 "Fizisko personu datu aizsardzība" izdevumi atlīdzībai plānoti 2020. gadā 511 411 *euro* apmērā, 2021. un 2022. gadā 434 571 *euro* apmērā. Grozījumi paredz Atlīdzības likuma 13.7 pantu papildināt ar pirmo daļu: "Datu valsts inspekcijas direktoram mēnešalgu nosaka, bāzes mēnešalgas apmēram (4. panta otrā daļa) piemērojot koeficientu 4,05". Ņemot vērā inspekcijas pieejamos finanšu līdzekļus atlīdzībai 2019. gadā, inspekcijas direktoram mēnešalga ir paredzēta 2778 *euro* apmērā, kas noteikta pēc šādas formulas:bāzes alga 2019. gadā 926 *euro* x koef. 3,00 = 2778 *euro*.Pamatojoties uz Valsts kancelejas tīmekļvietnē (<https://www.mk.gov.lv/lv/content/cilvekresursu-attistibas-politika>) publicēto informāciju, 2020. gadā prognozētā inspekcijas direktora mēnešalga ir jānosaka 3 955 *euro* apmērā, kas tiek noteikta pēc šādas formulas: bāzes alga 2020. gadā 976,47 *euro* x koef. 4,05 = 3954,70 *euro*, kas noapaļojot ir vienāda ar 3955 *euro*.2019. gadā plānotie atlīdzības izdevumi ir 41 367 *euro* (mēnešalga 33 336 *euro*, soc.nod. 33 336 \* 24,09% = 8 031 *euro*).2020. gadā plānotie atlīdzības izdevumi ir 58 893 *euro* (mēnešalga 47 460 *euro*, soc.nod. 47 460 \* 24,09% = 11 433 *euro*).Lai nodrošinātu līdzvērtīgu mēnešalgu inspekcijas direktoram ar citu neatkarīgu iestāžu vadītāju mēnešalgu, **2020. gadam un turpmākajos gados** nepieciešami papildu finanšu līdzekļi **17 526 *euro*** apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Ministru kabineta 2019. gada 17. septembra sēdē atbalstīts finansējums prioritārajam pasākumam "Satversmes tiesas darbinieku atlīdzības palielināšana" 2020. gadā un turpmākajos gados 489 769 *euro* apmērā, Satversmes tiesas darbinieku atlīdzības palielinājumam un finansējums prioritārajam pasākumam "Vispārīgās datu aizsardzības regulas piemērošana un tās uzlikto funkciju nodrošināšana" 2020. gadā un turpmākajos gados 577 980 *euro* apmērā, no kura 17 526 *euro* apmērā tiks novirzīti inspekcijas direktora mēnešalgas palielinājumam. Atbalstītais finansējums iekļauts likumprojektā “Par valsts budžetu 2020. gadam” un likumprojektā “Par vidēja termiņa budžeta ietvaru 2020., 2021. un 2022. gadam”. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | Ministru kabineta noteikumu projekts "Grozījumi Ministru kabineta 2010. gada 30. novembra noteikumos Nr. 1075 "Valsts un pašvaldību institūciju amatu katalogs", kas paredz svītrot no Valsts un pašvaldību institūciju amatu kataloga 1. pielikuma apakšsaimes aprakstu 53.2. Satversmes tiesas darbinieki un 2. pielikuma Amatpersonu un darbinieku amatu saimēm (apakšsaimēm) un līmeņiem atbilstošās mēnešalgu grupu – Satversmes tiesas darbinieki.Sagatavojams Ministru kabineta noteikumu projekts "Grozījumi Ministru kabineta 2010. gada 30. novembra noteikumos Nr. 1075 "Valsts un pašvaldību institūciju amatu katalogs". |
| Atbildīgā institūcija | Tieslietu ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts neparedz sabiedrībai jaunus pienākumus vai tiesības. Jau šobrīd inspekcijas direktora alga tiek maksāta no valsts budžeta, un, ieviešot jaunu kārtību, inspekcijas direktora algas apmērs nemainīsies. Atlīdzības likuma 13.7 pants jau šobrīd paredz, ka arī inspekcijas amatpersonu (darbinieku) mēnešalga nedrīkst pārsniegt bāzes mēnešalgas apmēru (4. panta otrā daļa), kam piemērots koeficients 4,05 un kas noapaļots pilnos *euro*. Tādēļ ar šo likumprojektu tiek sakārtots jautājums par algas noteikšanu inspekcijas direktoram, paredzot piemērot tādu pašu algas aprēķina modeli kā inspekcijas amatpersonām (darbiniekiem). |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satversmes tiesa un inspekcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide vai likvidācija nav paredzēta. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

K.Bajāre-Grīnberga 67036789

Sindija.Sube@tm.gov.lvKintija.Bajare-Grinberga@tm.gov.lv

J.Kučāne 67046138

Jevgenija.Kučāne@tm.gov.lv